ప్రపంచ వాతావరణ మార్పు +1.80 డిగ్రీల సెల్సియస్
ఈ శతాబ్దంలో అంతరించిపోయిన జీవరాశులు +411,227
ముగింపు గురించి చెప్పు.
ముగింపా?
వృత్తం ఎక్కడ ముగుస్తుంది?
అది నిరంతరం అప్పుడే ముగుస్తుంది, ఇంకా అప్పుడే మొదలవుతుంది.
ఈ ప్రపంచం అవకాశం ఇచ్చినంత కాలం మనం జీవిస్తుంటాం ఇంకా మరణిస్తుంటాం.
రోజులు మన మీదికి వస్తుంటాయి,
తరువాత గతించిపోతుంటాయి.
మనం అంతరించిపోయే వరకూ వర్తమానం భవిష్యత్తుగా మారుతూనే ఉంటుంది.
మనం తీసుకున్నదంతా తిరిగి పొందుతుంది.
నువ్వు తెలుసుకోవాలి అనుకున్నది ఇదేనా?
నేను అన్ని విషయాలు తెలుసుకోవాలి.
హేయ్, టైగర్.
టీవీ ఆన్ చేసి నిద్రపోయావు.
అమ్మమ్మ నాకు కథ చెప్పింది. అది ఎగిరే ఏనుగుల కథ.
కానీ... అవి నిజంగా ఎప్పుడూ ఎగరవు.
అవి ఎగరగలవా?
లేదు, స్వీటీ, వాటికి దంతాలు ఉంటాయి, కానీ రెక్కలు ఉండవు.
అది నీకు తెలుసు. నీకు బొమ్మలు చూపించాను కదా.
పద, ఫ్రెండ్. వెళదాం పద.
ఈ రోజు కూడా ఆరెంజ్ డే కాకూడదని కోరుకుంటున్నాను.
ఆగస్టు 17, 2046.
కొలంబియాలో క్యాలి నగరంలో సూర్యాస్తమయం వరకూ ఆరెంజ్ హెచ్చరిక.
బయట వీలైనంత తక్కువగా తిరగండి.
కొలంబియా
ఈ సీజనులో ఒక్క తిమింగలం కూడా ఇక్కడ కనిపించలేదు.
ఏదో పాత, పాడుబడిన ఇంటిలో నడుస్తున్నట్లు, ఇంట్లో ఎవరైనా ఉన్నారా అని
అరుస్తున్నట్లు అనిపిస్తోంది.
అవి గనుక జీవించి ఉంటే, అవి మనల్ని కలవడానికి ఇష్టపడటం లేదని అర్థం.
ఇప్పుడు నేను దాని గురించి ఆలోచిస్తుంటే, నువ్వు నాకు గుర్తుకొచ్చావు.
తిమింగలాలు, చేపలు ఒడ్డుకు వచ్చి చనిపోయిన మరొక ఘటనని నేను చూశాను.
న్యూజిలాండ్ లో ఫేర్వెల్ స్పిట్ తీరంలో మూడు ఒంటరి తిమింగలాలు చనిపోయాయి. అలా ఎందుకు జరిగిందో నీకేమైనా తెలుసా?
ఆరోగ్యంగా, అందంగా ఉండే ఓ జంతువు,
ఈ ప్రపంచం కల్లోలంగా ఉందని ఎందుకు తనువు చాలిస్తుంది?
- నాకు తెలియదు. నువ్వు చెప్పు. - సరే, మార్కో.
నీకు ఫోన్ చేసి పొరపాటు చేసినట్లు ఉన్నాను.
సరే. నువ్వు పోటీ కోసం పని చేస్తావు, బెక్.
వాస్తవంగా, నువ్వు అడుగుతున్నది కార్పొరేట్ గూఢచర్యం చేయాలని,
వృత్తిపరమైన మర్యాద కోసం కాదు.
టుమారోజూ సంస్థ చాలా కంగారుపడుతోంది
ఎందుకంటే హ్యాకర్లు, గూఢచారులు ఇంకా పాత పరిచయస్థులు
దాని సమాచారం తెలుసుకోవాలని చూస్తున్నారు.
నేను చేసినట్లే నువ్వు కూడా అన్ని గోప్యమైన డాక్యుమెంట్ల మీద సంతకాలు చేస్తావనుకుంటున్నా.
ఈ ప్రపంచం నుండి జంతువులు ఇంకా కాలం హరించుకుపోతున్నాయి.
అవి ఎంత తగ్గితే వాటి విలువ అంత పెరుగుతుంది.
అందుకే వాటి గురించిన సమాచారాన్ని అందరికీ పంచాలి.
నేను చేస్తున్న పనిలో ఏదైనా సమాచారం ఉంటే, అది నీకు తెలియజేస్తాను.
నీకున్న సమాచారాన్ని కూడా నాకు అందిస్తావుగా.
నువ్వు ఇస్తావు, ఇస్తావు కదూ?
నా దగ్గర ఒక సమాచారం ఉంది.
కిందటి వారమే. ఆ తరువాత అది మూగబోయింది.
కొద్ది రోజులుగా దాని నుంచి ఏమీ వినిపించలేదు. ఇప్పుడు దాన్ని నేను కోల్పోయాను.
సముద్రపు ఉష్ణోగ్రత కొద్దిరోజులుగా 32 సెల్సియస్ గా ఉంది.
క్రిల్ చనిపోయి ఉంటుంది, దాదాపుగా.
అది ఎందుకంటే, దాని ఆహారపు వనరులు అంతరించిపోతున్నాయి.
అది గనుక తిరిగి రాకపోతే, వాళ్లు మనం చేస్తున్న పనిని బలవంతంగా నిలిపివేస్తారు.
సరే, ఉత్కంఠతో ఎదురుచూడాలి, బెక్. తను తిరిగి వస్తుందని ఆశ పడుతున్నాను.
కనీసం ఒక్కటైనా మిగిలి ఉందని తెలిస్తే అది గొప్ప విషయం అవుతుంది.
నువ్వు టచ్ లో ఉండు.
వేడి ఉష్ణోగ్రత ఇంకా వాయు కాలుష్యంతో పాటు
మానసిక ఒత్తిడి కూడా
సమ్మర్ హార్ట్ వ్యాధి సంబంధిత గుండెపోటు ఘటనలకు కారణం అవుతోంది.
నాకు తెలుసు.
నాలుగు మరణాలకు థర్మల్ కార్డియోమయోపతీ కారణమని భావిస్తున్నారు,
విపరీతమైన వేడి వాతావరణంలో ఏర్పడే ఈ వ్యాధిని సాధారణ పరిభాషలో "సమ్మర్ హార్ట్" అంటున్నారు...
పెంపుడు జంతువుల ఆరోగ్య పర్యవేక్షణ యంత్రం ఆఫ్ అవుతోంది.
సరే, అక్కడ నువ్వు క్షేమంగా ఉండాలి, అందుకు నువ్వు ఏం చేయాలో నీకు తెలుసు.
- అమ్మా... - ఈ పిన్ ని నీలం రంగులోనే ఉంచు...
నాకు తెలుసు. అది నేను చూసుకుంటాను.
మరి ఇది పసుపు రంగులోకి మారితే?
- నేను ప్రశాంతంగా మారాలి. - అది ఎరుపు రంగులోకి మారితే?
- సంతోషకరమైన సంఘటనల గురించి ఆలోచించాలి. - అంతే.
సరే.
రెబెకా షియరర్, ఆర్కివిస్ట్.
సంస్థ, మెనాజరి2100. స్వాగతం. గమ్యాన్ని ఎంచుకోండి.
పని ప్రదేశం, బహియా మాలగా.
ఆర్కైవ్ సెషన్ లో చివరిసారి సంప్రదించిన ఘటన, 005ని మళ్లీ ప్లే చేయి.
నేను ఒక తల్లిని. నువ్వు?
నాలుగు సార్లు.
మరి చివరిసారి ఎప్పుడు?
ఇంతకుముందే అయిదవ సంతానం ఈ ప్రపంచంలోకి అడుగు పెట్టింది.
ఏమీ అర్థం చేసుకోలేని వయస్సు కానీ ఏదో కావాలనే ఆరాటం.
వాడు నా శరీరానికి అతుక్కునిపోయాడు.
ప్రతి దిశలోనూ, వాడికి నేనే ఆహారాన్ని అయ్యాను.
నాకు అయితే, వాడే నా పరమార్థం.
ఏం చేయాలో నీకు ఎలా తెలిసింది?
మా అమ్మ నాకు అలాగే చేసింది.
సమస్యనీ, మార్గాన్నీ తనే నాకు నేర్పింది.
- గుడ్ మార్నింగ్, ఏజ్రా. - గుడ్ మార్నింగ్.
ఈ రోజు ఎలా ఉన్నావు?
ఈ రోజు ఎలాంటి రోజో నీకు తెలుసు, కదా?
అవును, ఆరెంజ్ రోజు.
అందుకే, బయట పదిహేను నిమిషాల కన్నా ఎక్కువ సేపు ఉండకూడదు.
అడవుల్లో మంటలు ఇంకా చెలరేగుతున్నాయి, కాబట్టి వాయు కాలుష్యం బాగా ఉంది.
కానీ నీ గుండెకి సరిపడినంత ఆక్సిజన్ అందాల్సి ఉంది.
ఆ పిన్ ని నీలం రంగులోనే ఉంచుదాం.
నీ బిడ్డ ఇప్పుడు ఎక్కడ ఉన్నాడు?
వాడు నా మాట వినిపించనంత దూరం వెళ్లిపోయాడు.
తరువాత వాడు మరింత దూరం అయ్యాడు.
వాడు ఎంత దూరంలో ఉన్నా తిరిగి రావాలని అడిగాను.
వాడు దారి తప్పి తరువాత ప్రాణాలు వదిలేశాడు.
- నువ్వు ఒక్కటీ చూడలేదు కదా. - నేను చూశాను.
అవకాశమే లేదు!
అవి, అంటే, దాదాపు వేల సంవత్సరాల కిందటే అంతరించిపోయాయి.
అంటే, డైనోసార్ల కాలం నుంచి.
- ఆమె నీకు డైనోసార్ల గురించి చెప్పిందా? - ఇది మాత్రం నిజమైనది.
మా అమ్మ చూసింది. ఆమె చేసే పనే అది. అంతరించిపోతున్న జీవరాశుల్ని ఆమె అధ్యయనం చేస్తుంది.
పులి గురించి నన్ను చెప్పమంటావా?
- ఎందుకు ఇలా మాట్లాడుతున్నావు? - నువ్వు జాగ్రత్తగా ఉండాలి, ఏజ్రా.
అవును, అబద్దాలకోరు. ఎరుపు రంగు వస్తే చనిపోయినట్లే.
మా అమ్మకి పులి గురించి తెలుసు! తను చూసింది!
రెబెకా! గుడ్ మార్నింగ్!
నువ్వు తిరిగి వచ్చావని నాకు తెలియదు.
కార్పొరేట్ సంస్థ కంగారుపడుతోంది.
ఇక్కడ మనం చాలా సమయం ఇంకా డబ్బు ఖర్చు చేస్తున్నాం.
ఏం జరుగుతోందో నీకు ఏమైనా తెలుస్తోందా?
అంటే, చూడు, ఈ పని గొప్పగా సాగుతోంది. ఆమె చాలా బాగా స్పందిస్తోంది.
కానీ, చూడు,
గత కొద్ది రోజులుగా తనతో సంబంధాలు పూర్తిగా తెగిపోయాయి అనిపిస్తోంది.
విరుంగాలో ఉన్నట్లుగా మనకి ఇక్కడ కూడా పోటీ సమస్యలు ఉన్నాయేమో అని అనుమానంగా ఉంది.
లాయర్లని సంప్రదించాలా వద్దా అనేది నువ్వు నాకు చెప్పాలి.
నీ పనిలో టుమారోజూ గనుక జోక్యం చేసుకుంటుంటే...
ఆ పరిసరాల్లో చప్పళ్లే వినిపిస్తున్నాయి, మైనింగ్ పనులు. అక్కడ శబ్దాలు గట్టిగా వినబడుతున్నాయి.
అందుకే, ఈ రోజు నేను ఫ్రీక్వెన్సీలని మార్చి చూస్తాను.
అదేమైనా ఉపయోగపడుతుందేమో చూద్దాం.
మనం ఖచ్చితంగా ఈ పనిని వేగంగా పూర్తి చేయాలి. మనకి సమయం మించిపోతోంది.
సరే, తను గనుక కనిపిస్తే, నేను తనకి చెబుతాను.
చివరిసారి మాట్లాడింది తిరిగి ప్లే చేయి. ఆగస్టు 12. ఉదయం.
మా అమ్మ నాకు నేర్పిన విధానం ఆచరించడం కష్టంగా మారిపోతోంది.
నీకు కూడా అలాగే అనిపించిందా?
ప్లేబ్యాక్ ఆపు.
ఎక్కడ ఉన్నావు?
స్పీచ్ మైక్రోఫోన్ ఓపెన్ చేయి. ప్లేబ్యాక్ ని ప్రారంభించు.
సమయం ఇంకా తేదీలతో సహా ప్రసారం.
మాహ్లర్ సంగీతాన్ని ఎంపిక చేసి, సింఫనీ 10, ఏడాజియోని ప్లే చేయి.
మా అమ్మ గురించి కిందటిసారి నువ్వు అడిగావు.
ఆమె పేరు ఈవ్.
నీతో మాట్లాడినప్పుడల్లా ఆమె గొంతు వింటున్నట్లే ఉంటుంది.
నువ్వు మాట్లాడితే నాకు అలాగే వినిపిస్తుంది.
బెర్క్ షైర్స్ లో ఉన్న సరస్సులో పడవ మీద కూర్చుని
సూర్యాస్తమయం సమయంలో బోర్బన్ ని తాగడాన్ని ఆ వృద్ధురాలు ఇష్టపడేది.
అది ఎంత గొప్ప అనుభూతో నీకు తెలియంది కాదు.
నేను ఎప్పుడు విచారంగా లేదా ఒంటరిగా ఉన్నా ఆమె ఏం చెప్పేది అంటే,
గుస్తావ్ మాహ్లర్ తన సంగీతం ద్వారా మరొక కాలం నుండి
నాకు ఏదో చెబుతున్నాడని ఊహించుకోమని అనేది.
మాహ్లర్ ఇది స్వరపరుస్తున్నప్పుడు అతను తీవ్రమైన ఆవేదనలో ఉన్నాడు.
దానికి ఏడాది ముందే అతని కుమార్తె స్కార్లెట్ జ్వరంతో చనిపోయింది.
ఆ సమయంలో అతని జీవితం ఇలా ధ్వనించేది.
కానీ వాయిద్యాల మీద ఈ సంగీతాన్ని వాయించడానికి ముందే మాహ్లర్ మరణించాడు.
అప్పటికి అది పూర్తి కూడా కాలేదు.
దానిని నా మనసులోనే పూర్తి చేసుకోమని
మా అమ్మ నాకు చెప్పేది.
నువ్వు తిరిగి రావాలని నేను నిజంగా కోరుకుంటున్నాను.
చెత్త.
2037 సంవత్సరపు వేసవి కాలం, అప్పుడు అంతటా మంటలు ఉండేవి.
నేను గర్భవతిగా ఉన్నప్పుడు నా ఆరో నెల సమయంలో వరుసగా ముప్పై రోజులు తీవ్ర వేడి ఉష్ణోగ్రతలు ఉండేవి.
ఆ వేడి నుండి దూరంగా ఉండటానికి ప్రయత్నించాను. కరెంట్ తరచూ పోతుండేది, దానితో...
ఇతని పరిస్థితి ఎంత విషమంగా ఉందో తనకి తెలుసా?
అతనికి నువ్వు చెప్పావా?
ఎండలోకి వెళితే అతను చనిపోతాడని తనకి తెలుసా?
లేదు, అది చెప్పడానికి నాకు మాటలు రావడం లేదు.
తనకి సమ్మర్ హార్ట్ ఉందని తెలుసు.
విపరీత వేడి రోజులు అంటే ఏమిటో వాడికి తెలుసు ఇంకా ఆ వేడిలోకి వెళ్లకూడదని కూడా తెలుసు.
ఆ రోజుల్ని వాడు "విపరీత వేడి" రోజులు అనకుండా "ఖాళీ గుండె రోజులు" అంటుంటాడు,
కాబట్టి, అవును, తను జాగ్రత్తగా ఉండాలని తనకి తెలుసు.
అదేనా జరిగింది? తను బయట చాలా సేపు గడిపాడా?
లేదు, అతను బయటకు వెళ్లలేదు.
నాకు తెలిసి, కొందరు పెద్ద కుర్రాళ్లు అతడిని ఏదో విషయం మీద ఆటపట్టించారు,
దానితో మీ అబ్బాయికి కోపం వచ్చింది.
అది ఈ పరిస్థితికి దారి తీసింది.
నేను అక్కడికి చేరుకునేసరికి తన పక్కన ఒక చిన్న పాప ఉంది.
ఆమె కూడా సమ్మర్ హార్ట్ తో బాధపడుతోంది.
మన భవిష్యత్తు ఎటు వైపు దారి తీసినా, మనం కలిసే ముందుకు సాగుతామని మనకి తెలుసు.
అందుకే ఆల్ఫా ఇంటిగ్రేటెడ్ థెరాపాటిక్స్ మీకు అత్యాధునిక ఔషధాలను అందిస్తుంది...
నాన్నకి సమ్మర్ హార్ట్ ఉండేదా, ఆయనే నాకు ఇది ఇచ్చాడా?
లేదు, బుజ్జీ.
మీ నాన్న 1999లో పుట్టాడు ఇంకా అప్పట్లో ఎవ్వరికీ సమ్మర్ హార్ట్ వ్యాధి ఉండేది కాదు.
మీ నాన్న నీకు చాలా గొప్ప, పెద్ద గుండెని ఇచ్చాడు.
ఆ గొప్ప, పెద్ద గుండె
అందుకే ఆయన ఆ తుఫాను వచ్చినప్పుడు మనీలాలో ఉన్నాడు.
ఈ ప్రపంచాన్ని అతను కలుషితం చేశాడు అందుకే ఈ ప్రపంచం నిన్ను అనారోగ్యం పాలు చేసింది.
కానీ మేము నీ ఆరోగ్యాన్ని మెరుగుపర్చబోతున్నాం.
మా స్కూలులో ఒక చిన్నపాప ఏం చెప్పిందంటే
సమ్మర్ హార్ట్ వ్యాధితో ఉండే వాళ్లు ముప్పై ఏళ్లకు మించి బతకరు అంది.
మరి, వచ్చే ఏడాది నాకు పది సంవత్సరాలు నిండుతాయి కాబట్టి,
నేను మరో ఇరవై ఏళ్లు మాత్రమే బతుకుతాను.
కానీ, నేను అది నమ్మను.
నీకు ఇంకా చాలా సంవత్సరాల ఆయుష్షు ఉందని నమ్ముతాను.
బహుశా నువ్వు పిల్లి లాంటి వాడివి. నీకు తొమ్మిది ప్రాణాలు ఉంటాయి.
- అంటే తొంభై ఏళ్లు. - అవును.
ఇంకా నీకు ముప్పై ఏళ్లు వచ్చేసరికి,
ఎవరో ఒకరు కేవలం నీ కోసం ఒక సరికొత్త గుండెని కనిపెట్టవచ్చు కూడా.
వింటర్ చిల్ కి స్వాగతం,
ఉష్ణ సంబంధిత పరిస్థితులకు సంబంధించి ఇది చక్కని చికిత్సని అందిస్తుంది.
వింటర్ చిల్ స్నోమాన్ ని తయారు చేయండి
చూడు, రిఫరీ. నేను ఎందుకు ఆడలేకపోతున్నాను?
సారీ, మిత్రమా.
ఈ రోజు స్కూలులో నువ్వు ఏదో గందరగోళం చేసినట్లు కనిపిస్తోంది.
కానీ నాకు ఆడాలని ఉంది. వింటర్ చిల్ చెత్తలా ఉంది.
కొన్నిసార్లు మనల్ని కాపాడే విషయాలు మనకి సంతోషాన్ని కలిగించవు.
కానీ నీ ఫ్రెండ్ లోలా ఇక్కడ ఉంది.
నీ ఫ్రెండ్స్ ని చూడటం కోసం బటన్ నొక్కు
నీకు సాయం చేయాలని ఉందా, ఏజ్రా? దీని కళ్లకు పెట్టడానికి బటన్స్ సంపాదించాను.
తప్పు చెప్పావని అమ్మ అంటోంది.
మన ఇద్దరి కోసం ఎవరో ఒకరు కొత్త గుండెలు కనిపెడతారని ఆమె అంటోంది.
ఇంకా నేను తొంభై ఏళ్లు బతకుతానని చెబుతోంది.
ఇది మెనాజరి2100 కోసం భద్రమైన లింక్.
రెబెకా షియరర్, హెచ్.డబ్ల్యు.1998ఎఫ్ కోసం పని చేస్తున్న ఆర్కైవిస్ట్.
ఈ కమ్యూనికేషన్ ఇంటర్ఫేస్ లో జరిగే సంభాషణ అంతా
మెనాజరి2100 సొంత ప్రాపర్టీగా పరిగణించాలి.
ఆగస్టు 18, 2046. మూడు, రెండు, ఒకటి.
ఈ సందేశం గనుక నీకు అందుతుంటే, దయచేసి స్పందించు.
స్పందించు.
నీకు నా మాట వినిపిస్తుంటే, దయచేసి స్పందించు.
నిన్న రాత్రి నేను మరొకటి విన్నాను.
అతను ఎక్కడ ఉన్నాడు?
ఎక్కడయినా మగ తిమింగలం ఉంటే, దానిని నువ్వు కలుసుకునేలా సాయం చేస్తాను.
నేను మళ్లీ తల్లిని కావాలని కోరుకుంటున్నాను.
ఈ ప్రదేశంలో, ఈ సమయంలో.
అందుకు తగిన ఆహారం అక్కడ ఉందా?
అతను గనుక దగ్గరలో ఉంటే, తగినంత ఆహారం ఉన్నట్లే.
అక్కడ ఉండే ఉండచ్చు...
భాష ఇంటర్ఫేస్ కి ధ్వని జోడించు.
నా ధ్వనులు ఎందుకు వింటున్నావు? ఇన్ని రోజుల తరువాత.
నీ జీవితం అంతా నిన్ను గమనిస్తూ గడుపుతున్నాను.
నీ గురించి తెలుసుకోవాలని నాకు ఆసక్తిగా ఉంది.
ఆసక్తి అంటే ఏమిటో నీకు తెలుసా?
ఆకాశం మొదలయ్యే చోట నిన్ను నేను చూశానా?
- మాలో కొందరు చనిపోవడానికి కారణం నువ్వేనా? - కాదు.
లేదు, నేను ఎప్పుడూ నీకు హాని కలిగించను.
నీ నుంచి నేను నేర్చుకోవాలి అనుకుంటున్నాను.
నువ్వు మమ్మల్ని గమనిస్తున్నావు. మేము ఎలాంటి వాళ్లమో నీకు తెలుసు.
నువ్వు దేని కోసం చూస్తున్నావో నాకు చెప్పగలవా?
మేము, ఎవరైతే ఉన్నామో, ఈ ప్రపంచాన్ని పంచుకుంటున్నాము.
ఇందులో ఉన్నదంతా.
మేము పంచుకునేది తగ్గిపోతే, మేము కూడా తగ్గిపోతాము.
మీ విషయంలో కూడా అదే జరుగుతుందా?
మాకు పుట్టే పిల్లలు కొంత సమయం కూడా మాతో ఉండరు.
వాళ్లు మమ్మల్ని విడిచి వెళ్లిపోతారు.
వాళ్లు అలా కనుమరుగు అయిపోతుంటే మేము చూస్తుంటాము.
నా పిల్లలు అందరూ అలా వెళ్లిపోయిన వారే.
నీకు ఆహారం కోసం నేను ఏర్పాట్లు చేస్తాను.
నేను అతడిని వెతకాలి. అతనికి తెలుస్తుంది...
భాష ఇంటర్ఫేస్ కి జోడించు.
తనకి ఆహారం దొరకకపోతే, తనని మనం మళ్లీ కోల్పోతాము. ఇంక మగ తిమింగలం కూడా దొరకదు.
అది మనుగడ కొనసాగించడానికి మనం ఆహారాన్ని అందించగలమా?
పెద్ద తిమింగలాలకి రోజుకి సుమారు 1361 కిలోల ఆహారం కావాలి.
- ప్రధానంగా ఎండ్రకాయలు, కానీ... - అది నాకు తెలియదు.
అవును, ఈ నిర్ణయం వల్ల కొన్ని తీవ్రమైన పరిణామాలు జరగచ్చు, వాటి గురించి మనం సంస్థాగతంగా మాట్లాడుకోవాలి.
సరే, మంచి వార్త ఏమిటంటే అది సంభోగానికి సిద్ధంగా ఉంది,
అది తన వలస ప్రక్రియలో ఒక భాగం,
కాబట్టి ఆ మగ తిమింగలం గనుక బలమైనది అయితే వాటి జీవన విధానం గురించి మనం
మరింత తెలుసుకోగలుగుతాం.
మనం భవిష్యత్తులో తయారుచేయబోయే ప్రతి ఒక్క తిమింగలానికి తను ఒక నమూనా అవుతుంది.
- ఈ రోజు గొప్ప పనిని పూర్తి చేశావు, బెకా. - థాంక్యూ.
ఆహారం?
- అది కాస్త ఆలోచించాల్సిన విషయం. - అవునా?
నా ఉద్దేశం, నాణ్యమైన ప్రొటీన్ ఆహారాన్ని జంతువులకు అందిస్తే
ప్రజలు మన సంస్థని చెడుగా చూడచ్చు.
ఆసియాలో కరువు తీవ్రంగా ఉంది.
అక్కడ జనం చనిపోతున్నారు,
కానీ మనం మాత్రం తిమింగలాలతో మాట్లాడటానికి వాటి సంభోగం గురించి తెలుసుకోవడానికి
నాణ్యమైన పోషక విలువలు ఉన్న ఆహారాన్ని వాటికి పెట్టాలని చూస్తున్నాం.
ఇది పౌరసంబంధాలకు సంబంధించిన పీడకల.
సరే, సరే. ఇంక చాలు.
ఉపరితలం మీద ఉష్ణోగ్రతలు పెరుగుతున్నాయి. ఆమ్లీకరణం పెరిగిపోతోంది.
సముద్ర తీరాలు మృత్యుప్రదేశాలుగా మారిపోతున్నాయి.
ఇదే చివరి సీజన్ కావచ్చు అనిపిస్తోంది.
మనం ఈ విషయంలో ఏదో ఒకటి చేయాలి.
ఈ విషయం బయటకి తెలిసే లోగా ఈ వారం చివరికల్లా ఈ పనిని పూర్తి చేయాలి.
ఒప్పుకుంటాను.
తిమింగలం మనకి మాత్రమే ప్రత్యేకం కావడం వల్ల టుమారోజూని మనం పోటీలో ఓడిస్తాము.
నాకు ఆలోచించడానికి కొద్ది రోజులు గడువు ఇవ్వు.
"మేము గులాబీ పువ్వులం," అని గులాబీలు అన్నాయి.
కానీ అది అతనిలో బాధని పెంచింది ఎందుకంటే ఆ పువ్వు అతనికి ఒక మాట చెప్పింది
ఈ విశ్వంలో తనలాంటి పువ్వు మరొకటి లేదని అంది.
కానీ ఇక్కడ అటువంటివి ఐదు వేల పువ్వులు ఉన్నాయి,
అన్నీ ఒకేలా ఉన్నాయి, ఒకే ఒక్క తోటలో.
ఆ పువ్వు గనుక ఈ తోటని చూస్తే 'తను చాలా ఆందోళన పడుతుంది' అని
అతను తనలో తాను అనుకున్నాడు,
ఆ పువ్వు విపరీతంగా దగ్గుతుంది,
తనని చూసి ఎవ్వరూ నవ్వకుండా ఉండటానికి అది చనిపోతున్నట్లుగా నటిస్తుంది.
కానీ నేను మాత్రం...
కానీ తనని తిరిగి ఆరోగ్యంగా చేస్తున్నట్లు
నేను నటించడానికి సిద్ధపడ్డాను.
నేను ఆ పని చేయకపోతే
అది నాకు మనశ్శాంతిని ఇవ్వకపోవడమే కాదు,
ఆ పువ్వు నిజంగానే తనకు తానుగా మరణించడానికి సిద్ధపడుతుంది."
- కాసేపు నన్ను చదవమంటావా, అమ్మా? - వద్దు, వద్దు, వద్దు.
నేను... నువ్వు ఇక్కడే ఉంటావు.
నేను ఉండను. కాబట్టి, ఇది అమ్మమ్మ సమయం.
"ఆ తరువాత, అతను ఆలోచనల్లో పడ్డాడు.
- ఈ ప్రపంచంలోనే అత్యంత ప్రత్యేకమైన ఒకే ఒక్క పువ్వు... - ఇది నీకు నచ్చింది, కదా?
...నా దగ్గర ఉందని నేను చాలా గర్వపడ్డాను"...
నీతో మాట్లాడుతున్న తిమింగలం గొంతు ఆరంగ్టన్ మాదిరిగా వినిపిస్తోంది కదా?
లేదు, నేను ఆ ఆరంగ్టన్ ని మీ నాన్న గొంతుతో మాట్లాడేలా చేశాను
ఎందుకంటే మీ నాన్నని నేను మిస్ అవుతున్నాను.
మరి అయితే ఆ తిమింగలం ఎవరి గొంతులా ఉంది?
అమ్మమ్మ ఈవ్ గొంతులా ఉంటుంది.
లేదు, కానీ నిజ జీవితంలో దాని గొంతు వినడానికి ఎలా ఉంటుంది?
నీకు వినాలని ఉందా?
హెచ్.డబ్ల్యు.1998 వినిపించు. మామూలు భాషలో.
తను ఏం అంటోంది?
తను ఏం అంటోంది అంటే, "ఈ చిన్న మనిషి, ఏజ్రా ఎవరు,
నేను ఇంతగా ప్రేమిస్తున్నాను?" అంటోంది.
నేను చనిపోతే, ఏదైనా జంతువు గొంతుని నా గొంతులా మారుస్తావా?
లేదు, బేబీ. ఎందుకంటే నువ్వు నాకు దూరం కావు.
"కానీ నా దగ్గర ఉన్నదల్లా ఒక మామూలు చిన్న గులాబీ మాత్రమే.'
నువ్వు చూస్తావా, ఏజ్రా? గులాబీలని చూస్తావా?
'ఒక మామూలు గులాబీ,' అన్నాడు అతను."
నా పేరు నిక్ బిల్టన్, మీరందరూ వినే ఉంటారు
ఈ ప్రపంచంలోనే అత్యంత అధునాతనమైన
డిఎన్ఎ ఆధారిత ఐపి కంపెనీ
మెనాజరి2100తో భాగస్వామ్యం కావడానికి నేను సిద్ధంగా ఉన్నాను.
ఇప్పుడు, మీరు అడగచ్చు
ఆల్ఫా లాంటి సంస్థ ఈ రంగంలోకి ఎందుకు రావాలి అనుకుంటోందని,
కానీ దీనికి సమాధానం చెప్పడం తేలిక.
ఆల్ఫా కేవలం ఒకే ఒక్క విషయం గురించి ఆసక్తి చూపుతుంది:
భవిష్యత్తులో ఉపయోగపడే వర్తమానపు అంశాలను గుర్తించడం.
మెరుగైన భవిష్యత్తు కోసం.
ఏనుగులు, ఒరాంగుటాన్లు ఇంకా నేను విన్నట్లుగా, బహుశా తిమింగలాలు,
వీటి జన్యువులు సమృద్ధిగా సంరక్షించే భవిష్యత్తు కోసం.
ఆల్ఫా ఇచ్చే ప్రయోజనాల ప్యాకేజీ అద్భుతం.
నేను మీ నుంచి చాలా నేర్చుకోవాలి.
మా షేర్ హోల్డర్ల అనుమతితో, మీరు కూడా నాతో కలిసి
ఈ ప్రయాణంలో భాగస్వాములు అవుతారని ఆశిస్తున్నాను.
ఇలా రా.
ఆర్కైవ్ సెషన్ 008 వినిపించు.
ఒక మగ తిమింగలం నుంచి నువ్వు చివరిగా ఎప్పుడు విన్నావు?
అతను ఇక్కడికి పెద్ద దూరంలో లేడు.
మేము సముద్ర గర్భంలో కలుసుకున్నాము.
అతను గతం కంటే భిన్నంగా ఉన్నాడు.
అతనికి ఏం అయింది?
అది పగటి వేళ.
ఆకాశం దగ్గరగా ఉంది.
ఒకప్పుడు మేము తినే ఆహారం కనిపించకుండా పోయింది.
అందుకే, మేము కొత్త ప్రదేశాల కోసం వెతికాము.
పై నుండి అతడిని ఏం ఢీ కొట్టిందో తెలియదు.
అది అతనిని తూట్లు పొడిచింది,
దానితో అతను నీటిలోకి మునిగిపోయాడు.
అగాథంలోకి వెళ్లిపోయాడు.
అతను ఇంకా అక్కడే ఉన్నాడు.
అతనిలో మార్పుల్ని నేను గమనిస్తున్నాను.
ఈ కొత్త మగ తిమింగలం ఎక్కడ ఉంది?
నాకు కనిపించలేదు.
మీ పేరు రెబెకా కదా. నేను ఆపరేషన్స్ లో ఉన్నాను. నా పేరు హెన్డ్రిక్స్.
సదరన్ హెమిస్పియర్ ప్రాజెక్ట్ రిసోర్సెస్ మేనేజ్మెంట్
ప్లేబ్యాక్, ఆపేయ్.
సారీ, ఈ అంశం మీద మరొకరు పని చేస్తున్నారని క్రిస్టీనా
- నాకు చెప్పలేదే. - లేదు, నేను రాత్రి వేళల్లో వచ్చి
పనులు వేగంగా చేయడానికి ప్రయత్నిస్తున్నా, తెలుసా?
సమయం కీలకమైనది.
ఈ భూమి మీద చిట్టచివరి తిమింగలం అక్కడ బతికి ఉండే ఉవకాశం ఉంది.
చివరి రెండు.
హెచ్.డబ్ల్యు.1998 ఇంకా అది మాట్లాడుతున్న ఒక మగ తిమింగలం.
నిన్న రాత్రి జరిగిన సంభాషణల కాపీ నీ దగ్గర ఉందా?
ఏదో కారణం వల్ల, అది బ్లాక్ అయిపోయింది.
మనం ప్రస్తుతం ఆడ తిమింగలం మీదనే దృష్టి పెట్టాలి అని నా అభిప్రాయం.
నేను నీ రికార్డింగ్స్ కొన్ని విన్నాను.
మాకు పుట్టే పిల్లలు కొంత సమయం కూడా మాతో ఉండరు.
నువ్వు ఉపయోగిస్తున్న గొంతు గురించి నిన్ను అడగాలి అనుకున్నా.
- గొంతా? - ఆ తిమింగలం కోసం.
నువ్వు మనిషి గొంతు అవతార్ ని ఉపయోగిస్తున్నావు, అది మెనాజరి నిబంధనలకి విరుద్ధం.
నా ఉద్దేశం, మనం దేన్ని అయితే వ్యతిరేకిస్తామో
సరిగ్గా ఆ భావోద్వేగాలతో కూడిన అనుబంధానికి అది దారి తీస్తుంది.
నా మీద ఫిర్యాదు చేస్తావా?
లేదు, లేదు.
లేదు. నీ ఇష్ట ప్రకారమే చేయి.
అంటే, ఏదైనా నిర్ణయించడానికి నేను ఎవర్ని?
నాకు తెలిసిన ఒకడు గబ్బిలాల మీద అధ్యయనం చేశాడు. వాటి గొంతుని మార్లిన్ మాన్రో లా మార్చేశాడు.
నేను ఊరికే... నీ ఫైల్ ని మళ్లీ చదివాను.
నువ్వు ఏనుగులకు కూడా వాయిస్ అవతార్ ఇచ్చావు.
నేను వాటితో సంభాషించడానికి, మెరుగైన ప్రశ్నలు అడగడానికి అది ఉపయోగపడుతుంది.
నువ్వు ఇక్కడ ఉపయోగిస్తున్న మనిషి గొంతు,
ఈవ్ షియరర్,
మీ అమ్మగారు అనుకుంట, కదా.
ఇంకా సుమత్రా దీవుల్లోని ఆ ఆరంగుటాన్ గొంతు,
అది ఒమర్ హడాద్ అనే పురుషుడిది కదా.
- మరణించిన నా భర్తది. - అవును.
సరే, నేను ముందే చెప్పినట్లు, నీ ఇష్టం వచ్చినట్లు చేయచ్చు.
డైవింగ్ టీమ్ ని నేను ఏం అడిగానంటే
సముద్రగర్భం లోనికి వెళ్లి ఆ మగ తిమింగలం విజువల్ ని, వీలయితే డిఎన్ఎ శాంపిల్ ని తీసుకురమ్మన్నాను.
నువ్వు అతడిని చూశావా? అతను ఎలా ఉన్నాడు?
చూశాను,
కానీ ఈ రోజు ఆ మగ తిమింగలం మీద మనం అధ్యయనం చేయలేము,
ఇంకా, విచారకరంగా, డైవ్ టీమ్ అతడిని కనుక్కోలేదు.
నువ్వు ఇప్పుడు వింటున్నది...
ఏడు సంవత్సరాల కిందట గ్లేసియర్ బే దగ్గర చేసిన పాత రికార్డు.
అది మగ తిమింగలం. ఇప్పుడు చనిపోయింది.
చనిపోయిందా?
ఓడని ఢీ కొట్టింది, అనుకుంటా.
ఒక చనిపోయిన తిమింగలం గొంతుని సంభోగం కోసం ఆడ తిమింగలానికి వినిపించావా?
నీకు పిచ్చి పట్టిందా?
నాకా?
ఇప్పుడు, నువ్వు మిషన్ ప్రకటన చదివావా?
మనం ఇక్కడ ఒంటరి జంతువుల్ని రక్షించడానికి లేము.
మనం తిమింగలం జాతి మొత్తానికి బ్లూప్రింట్ ని తయారు చేసే పనిలో ఉన్నాము.
ఆ ఆడ తిమింగలం ఇప్పుడు మగ తోడు కోసం అన్వేషిస్తూ, తిరుగుతోంది.
సంభోగం కోసం ఆడ తిమింగలం చేసే ప్రవర్తన, అదే తన నుంచి మనకి అదే కావాలి.
ఇది అర్థం చేసుకోవడానికి నువ్వు ఎందుకు అంత కష్టపడుతున్నావో నాకు తెలియడం లేదు.
నా ఉద్దేశం, నువ్వు...
మనకి ఏం కావాలో అది పొందడానికి మనం వాటికి ఆహారం, షెల్టర్ లాంటి లంచం ఇవ్వలేదు అనుకుంటున్నావా?
నా ఉద్దేశం, నువ్వు పని చేస్తున్న ఏనుగుల విషయంలో
అదే జరుగుతోందని బహుశా నీకు తెలియకపోవచ్చు.
నేను...
ప్రస్తుతం ఉన్న పరిస్థితుల గురించి తెలుసుకోవడానికి
అది మనుషుల కోసం చూస్తోంది అనుకుని ఉంటావు.
- నా ఉద్దేశం... - నేను ఇందులో పని చేయలేను.
నిజంగానా? నువ్వు ఇప్పటికే ఇందులో భాగం అయ్యావు.
హేయ్, షియరర్!
మనం ఇక్కడ ఏం చేస్తున్నాం అనుకుంటున్నావు?
ఇవి చాలా తెలివైన జీవాలు!
అవును, అవి తెలివైనవే, కానీ మనం కూడా తెలివైన వాళ్లమే.
ఈ ప్రపంచంలో తనే చివరి తిమింగలం అనే విషయం
తనకి తెలిసే లోగా మనం తన మెదడులో ఉన్నదంతా లాగేయకపోతే,
మనకి ఇంక దానితో పనే ఉండదు, అవునా?
నువ్వు అమ్మేయకుండా కనీసం ఒక్కటైనా మిగిలి ఉంది.
ఈ మీటింగ్ కి సిద్ధమేనా?
- ఖచ్చితంగా. - సరే.
- మంచిది. - ఇది చాలా గొప్ప ఐడియా అనుకుంటాను...
- నేను మీతో మాట్లాడాలి. - రెబెకా.
- నేను ఇప్పుడు కొద్దిగా బిజీగా ఉన్నాను. - ఇది ముఖ్యమైన విషయం.
నేను మళ్లీ వస్తానులెండి.
నువ్వు నాకు అబద్ధం చెప్పలేదు.
ఆ తిమింగలానికి అబద్ధం చెప్పావు.
ఎలాగైనా అది అంతరించిపోతోంది.
కనీసం ఈ విధంగా అయినా, మనం అన్నీ పరిష్కారాలు కనుగొన్నాక దాన్ని తిరిగి పుట్టించవచ్చు.
మొదటగా మనం వాటిని కొవ్వొత్తులుగానూ, వాటి ఎముకలతో కోర్సెట్ లనూ తయారు చేస్తాము
ఆ తరువాత వాటిని ఓడలతో ఢీ కొడతాము ఇంకా వాటి కడుపుల్ని ప్లాస్టిక్ బ్యాగులతో నింపేస్తాము.
అయినా కూడా, అప్పటికీ, ఎలాగో అలా, కొన్ని బతికి బయటపడతాయి.
ఆ తరువాత కార్బన్ డైయాక్సైడ్ ఆ సముద్రాన్ని యాసిడ్ గా మార్చేస్తుంది,
ఫలితంగా ఆ తిమింగలం తినే ఆహారం ఎముకలు కూడా పెరగకుండానే చనిపోతుంది.
ఇంకా ఇప్పుడు...
ఒకే ఒక్కటి మిగిలి ఉన్నప్పుడు,
నువ్వు దానికి అబద్ధం చెబుతున్నావు.
ఈ విషయాన్ని మొదటే ఆ ఆడ తిమింగలానికి చెప్పి ఉంటే,
అది తన జీవిత కథని నీకు చెప్పడానికి ఇంత ఉత్సాహం చూపించి ఉండేదా?
లేదంటే అసలు సముద్ర గర్భంలో పిల్ల తిమింగలాలే లేనప్పుడు మనం చేస్తున్న ఆ రికార్డింగుల్ని
సహజంగా తల్లి తిమింగలం తన పిల్లలకు నేర్పించే పాఠాలను తల్లికి బదులుగా పిల్లలకు అందిస్తామని
తనకి ముందే చెబితే ఏం అవుతుంది?
అది నీ దృష్టిలో నిజాయితీ అయిన పని అవుతుందా?
బిల్టన్ మనకి ఎక్కువ డబ్బు ఎందుకు ఇస్తున్నాడంటే ఆ పెద్ద తిమింగలం అంతరించిపోయే ముందు
చివరి ఇంటర్వ్యూ మనం చేస్తున్నాం.
ఇది మన విజయం.
జనానికి మనం ఏం చేస్తున్నామో తెలిసిపోతే, ఈ విషయం మీడియాకి తెలిస్తే...
అది ఎలా జరుగుతుంది?
మిగతా పనిని హెన్డ్రిక్స్ పూర్తి చేస్తాడు.
నిన్ను అలాస్కా పంపించాలని అనుకుంటున్నాం.
- అక్కడ తోడేళ్ల జాతులు ఉన్నాయి... - "ముగిస్తాడు" అంటే దాని ఉద్దేశం ఏంటి?
- ...వాటిని అలెగ్జాండర్ ఆర్కిపెలాజో తోడేలు అంటారు. - అతను దానితో ఏం మాట్లాడతాడు?
టుమారోజూ సంస్థకి ఆ తిమింగలం దొరకకూడదని దానంతట అది తీరానికి వచ్చేలా అతను చేస్తున్నాడా?
అతను చేస్తున్నది అదేనా?
నువ్వు దయచేసి వెళితే, నేను ఒక మీటింగ్ కి వెళ్లాలి.
ప్లేబ్యాక్. మగ తిమింగలం పాటని ప్రసారం చేయి.
నిరంతరం ప్లే అయ్యేలా లూప్ లో ఉంచు.
"గిడ్డంగి పగుళ్ల గుండా మధ్యాహ్నపు ఎండ ప్రసరించనీ,
ఒక వైపు సూర్యుడు అస్తమిస్తుంటే, మరో వైపు మూటలు పెరుగుతుండనీ.
సాయంకాలం రానీ.
కీచురాళ్లు చప్పుళ్లు చేయనీ
ఒక మహిళ సూదులతో నూలు అల్లనీ.
సాయంకాలం రానీ.
పొడవాటి గడ్డిలో వదిలివేసిన గడ్డ పార మీద మంచు బిందువులు పడనీ.
నక్షత్రాలు ప్రత్యక్షం కానీ.
చందమామ తన వెండి కొమ్ముని ప్రదర్శించనీ."
- అమ్మా. - "ఇది ముగించ"...
దీనిని ముగించనీ...
నన్ను ముగించనివ్వు. నేను ఈ పెద్ద పద్యం మొత్తాన్ని కంఠస్థ పట్టాను.
కేవలం నన్ను ముగించనీ...
నేను మర్చిపోక ముందే ఇదంతా చెప్పేయాలి లేదంటే నా జ్ఞాపకశక్తి...
- "ఆ నక్కని"... "ఆ నక్కని"... - ఆపు. ఆపు.
"ఏదైనా జరగనీ. నువ్వు ఏమీ భయపడనక్కర లేదు."
నీ మీద నాకు చాలా కోపంగా ఉంది, అమ్మా.
- నాకు తెలుసు. నాకు తెలుసు. - చాలా చెడ్డ కోపంగా ఉంది.
కానీ నేను ఏదైనా విరుద్ధంగా చేసి ఉంటే, నా మీద నేనే కోపం తెచ్చుకునే దాన్ని...
ఇంకా నాతో నువ్వు వాదిస్తుండగా మధ్యలో చనిపోవడం నాకు ఇష్టం లేదు.
నీ ఆరోగ్యం నయం అవుతోందని డాక్టర్ కేరగర్ అన్నారని నువ్వు నాతో చెప్పావు.
నేను ఇంటికి వచ్చేయాలి అనుకున్నాను.
నాకు ఇంటికి వచ్చేయాలి అనిపించింది. కానీ నువ్వు నన్ను ఇంకాస్త సమయం తీసుకో అన్నావు.
అవును, మనుషులు అంతరించిపోవడం లేదు, కానీ ఏనుగులు అంతరించిపోతున్నాయి.
ఆ నిర్ణయం తీసుకోవలసింది నువ్వు కాదు, అమ్మా.
నీ పని చాలా ముఖ్యమైనది.
బెకా, ఆమె నువ్వు బాధపెట్టకుండా చూడాలని ప్రయత్నిస్తోంది.
- నీ పనిని నువ్వు పూర్తి చేయాలని తను కోరుకుంది. - నీకు తెలుసు. నీకు తెలుసు.
నువ్వు ఎందుకు... అసలు మీ అందరికీ ఏం అయింది?
నాకు లివర్ లో క్యాన్సర్ ఉంది ఇంకా ఆరోగ్యం అంతా దెబ్బతినింది.
అమ్మా, వద్దు. జోకులు వేయకు.
నువ్వు నాకు అబద్ధం చెప్పావు, అమ్మా.
నువ్వు నాకు అబద్ధం చెప్పావు.
ఇప్పుడు నేను ఉన్న పరిస్థితిని నీ జీవితంలో నీకు ఎదురైనప్పుడు,
నువ్వు... నీకు గతం గురించి కోపం రాదు.
ఇంక భవిష్యత్తు, భవిష్యత్తు చేసే ప్రణాళికలలో నువ్వు ఉండవు, కాబట్టి అది మనల్ని వదిలి వెళ్లిపోతుంది.
మనకి ఉన్నదల్లా, ఈ వర్తమానమే.
- ఇది చాలదు. - లేదు.
కానీ... మన దగ్గర ఉన్నది ఇదే.
ఇప్పుడు మన దగ్గర ఈ వర్తమానం కొద్దిగా ఎక్కువే ఉంది.
మన దగ్గర ఎప్పటికీ ఉన్నది ఇదే.
ప్రసారం నిలిపివేయి.
కంటెంట్ ని సాధారణ ఇంగ్లీష్ వాక్యంగా మార్చు.
ఎలాంటి దారి లేదు. ఎలాంటి దారి లేదు.
- ఎలాంటి దారి లేదు. ఎలాంటి దారి... - ఓహ్, దేవుడా.
స్పీచ్ మైక్రోఫోన్ ఓపెన్ చేయి. సెషన్ ని రికార్డు చేయద్దు.
నా మాట నీకు వినిపిస్తోందా?
నువ్వు ఇప్పుడు ఏం విన్నావో, అది వినిపించుకోకు.
మగ తిమింగలం మాటల్ని వినకు. నా మాట నీకు వినిపిస్తోందా?
చెత్త.
నువ్వు ఇంకా అక్కడ ఉంటే, దయచేసి కేవలం...
మగ తిమింగలం నీ దగ్గరకి రాకపోవడానికి ఒక కారణం ఉంది,
నీకు బదులు చెప్పకపోవడానికి ఒక కారణం ఉంది.
మగ తిమింగలం అనేది జీవించి లేదు.
మగ తిమింగలం అనేది లేనే లేదు.
నువ్వు ఇప్పుడు వింటున్న మగ తిమింగలం గొంతు చాలా ఏళ్ల కిందటిది, చాలా దూర ప్రాంతానిది.
అది కేవలం ఒక రికార్డింగ్.
సరే, చెత్త.
చెత్త. లేదు, నీకు తెలియదు... రికార్డింగ్ అంటే ఏమిటో నీకు తెలియదు కదా.
సరే, ఇది నీకు ఎలా వివరించను?
మేము నీ అంతరంగాన్ని తెలుసుకోవాలి అనుకున్నాం,
నీ జీవితం ఎలా సాగుతుందో తెలుసుకోవాలని ఆశించాం.
అది మా స్వార్థం కోసం నీ సమాచారాన్ని కోరుకున్నాం,
అంతే తప్ప అది నీకు మేలు చేయడం కోసం కాదు.
నువ్వు చనిపోయే అవకాశం ఉన్న చోటుకి నిన్ను ఈదుకుంటూ రమ్మని మేము చెబుతున్నాం.
అలా చెబుతున్నది మేమే, మగ తిమింగలం కాదు.
అది మగ తిమింగలం కాదు.
ఆ మగ తిమింగలం కొన్ని సంవత్సరాల కిందటే చనిపోయింది.
అది ఇక్కడ లేదు.
దాని గొంతు నిజమైనది కాదు.
దూరంగా ఈదుకుంటూ వెళ్లిపో.
నీకు ఆహారం దొరికే చోటుకి వెళ్లు.
మేము నీకు అబద్ధం చెబుతున్నాము.
కష్టాల్లో ఉన్నప్పుడు మా మనుషులం ఇలాగే ప్రవర్తిస్తాము.
మేము అబద్ధాలు ఆడతాము.
అతను ఇక్కడ లేడా?
లేడు.
ఇక్కడ లేని జీవి గొంతు మీ దగ్గర ఉంటుందా?
అది నిజమైనది కాదా?
దానినే అబద్ధం అంటారు.
ఆ పదానికి మా దగ్గర శబ్దం లేదు.
నిజం కాని మాటని ఎందుకు చెప్పాలి?
మీ జాతిలో నువ్వు మాత్రమే చివరి జీవివి కావచ్చు.
మేము మరొక తిమింగలాన్ని కనుగొనలేకపోయాం. నిన్ను తప్ప.
అయితే నేను కూడా మరణించే సమయం వచ్చిందన్న మాట.
మనం మరణిస్తే, మళ్లీ జీవం మొదలవుతుందని నువ్వు చెప్పావు కదా.
ఆ తరువాత జరిగేది నిన్ను నిన్నుగా మలుస్తుందని చెప్పావు.
నువ్వు ఏం తీసుకుంటావో అది తిరిగి ఇస్తావు.
అవును.
ఏదో ఒక రోజు నువ్వు మరింత వృద్ధి చెందే అవకాశం ఉంది.
ఎప్పుడు?
అందుకు సమయం పడుతుంది.
నీకు లేదా నాకు ఉన్న సమయం కన్నా ఎక్కువ.
కానీ నువ్వు నాకు ఏం చెప్పావో, మన ఇద్దరం పరస్పరం ఏం మాట్లాడుకున్నామో...
అదంతా కొత్త తిమింగలాలను వృద్ధి చేయడానికి ఉపయోగపడుతుంది.
కానీ తరువాత కాలంలో ఇదంతా ఎలా భిన్నంగా ఉంటుంది?
స్పీచ్ మైక్రోఫోన్ ని ఓపెన్ చేయి. ఈ సంభాషణని రికార్డు చేయద్దు.
మేము అనుమతించని సెషన్ నుండి అదనపు డేటా ఏదీ లేదని మేము గమనించాము.
నేను తనని సంప్రదించలేకపోయాను.
ఏమీ లేదా?
తను వెళ్లిపోయింది.
ఇప్పుడు, నీకు నేను గుర్తు చేయవలసిన అవసరం లేదు
మెనాజరి2100 ఉద్యోగికీ ఇంకా టార్గెట్ జీవికి మధ్య జరిగే సంభాషణపై హక్కులన్నీ మాకే ఉంటాయని నీకు తెలుసు.
చూడండి, నేను నిబంధనల్ని ఉల్లంఘించాను.
నేను చనిపోయిన మా అమ్మ గొంతుని ఉపయోగించాను. సారీ.
ఆ పొరపాటు మళ్లీ జరగదు.
ఈ మధ్య మనం చాలా వాటికి గుడ్ బై చెప్పేస్తున్నాం.
జంతువులకీ, ఒకరికొకరం, మొత్తం నగరాలకీ.
కానీ దానికి మూల్యం చెల్లించాలి.
సముద్ర తీరంలో ఆల్ఫా సంస్థ మైనింగ్ కార్యకలాపాలు ప్రారంభించడం గమనించాను.
వాళ్ల కంటే మేము ముందే ఉన్నందుకు సంతోషంగా ఉంది.
అవును, ఇప్పటి వరకూ మనం, ఇప్పుడు వాళ్లు అయినట్లున్నారు.
నువ్వు అలాస్కా క్షేత్రం పని చేయబోతున్నావు,
కాబట్టి నువ్వు మోసుకెళ్లే వీలున్న యూనిట్ ని తీసుకెళ్లాలి.
అది డేటాబేస్ తో అనుసంధానం అయి ఉంటుంది.
అక్కడి చల్లని వాతావరణం ఏజ్రాకి అనుకూలంగా ఉండచ్చు.
అవును. అవును.
నేను ఇంక స్కూలుకి వెళ్లబోవడం లేదు.
- ఎందుకు నీకు ఆరోగ్యం బాగా లేదా? - మేము వేరే వెళ్లిపోతున్నాం.
- ఎక్కడికి? - అలాస్కా.
మా అమ్మ తోడేళ్లతో మాట్లాడటానికి వెళుతోంది.
నువ్వు నన్ను ఇక్కడ తిరిగి కలుసుకుని దాని అర్థం ఏమిటో నాకు చెబుతావా?
అలాగే. అలాస్కాలో ఇంకా శీతాకాలం ఉంది అనుకుంటా.
బహుశా నేను మీ ఊరు వచ్చి అక్కడ మనం నిజమైన స్నోమాన్ ని తయారు చేయచ్చేమో.
కానివ్వు. దాన్ని తెరిచి చూడు.
మూపురం ఉన్న తిమింగలం 2046లో అంతరించిపోయింది.
ఒక దశలో, ఈ భూమి మీద లక్షా ఇరవై ఐదు వేల తిమింగలాలు ఉండేవి.
అవి ధ్రువ ప్రదేశాలలో వేసవి కాలంలో ఆహార క్షేత్రాలని వదిలి
భూమధ్యరేఖకు దగ్గరగా మరింత వెచ్చని నీటి వాతావరణంలో సంభోగం కోసం వలస వెళ్లాయి.
అవి పాటలు పాడటం ద్వారా ప్రసిద్ధి పొందాయి,
ఇంకా సంభాషించుకోవడానికి అవి క్లిష్టమైన ధ్వనులను సృష్టించడం వాటి ప్రత్యేకత.
భారతదేశపు రాబందు 2039లోనే అంతరించిపోయింది.
ఒకప్పుడు వాటి సంఖ్య ఎనిమిది కోట్లు...
ఆఫ్రికన్ ఏనుగు 2040లో అంతరించిపోయింది.
అవి అంతరించిపోవడానికి ముందు...
తాపనూలి ఒరాంగుటాన్ 2045లో అంతరించిపోయింది. అప్పుడు అది...
పోలార్ బేర్ 2043లో అంతరించిపోయింది
అందుకు కారణం వాతావరణ మార్పు కారణంగా సముద్రపు మంచు ప్రదేశం నివాసయోగ్యంగా లేకపోవడమే.
- నువ్వు తయారుగా ఉన్నావా? - రెడీ.
- మూడు గంటలా? - అవును.
నువ్వు ఈ పని చేసినట్లు ఎవ్వరికీ చెప్పకు.
ఎవరికీ, ఎవరికీ చెప్పను.
ఎప్పటికీ.
భవిష్యత్తులో ఇదంతా ఎలా భిన్నంగా ఉంటుంది?
మనం మార్చితేనే అది మారుతుంది.
మనం ఈ ప్రపంచం గురించి అబద్ధాలు చెప్పడం మానేయాలి.
మనం చేయలేని పనిని భావితరాల వారు వచ్చి ఈ ప్రపంచాన్ని బాగు చేస్తారని ఆశించడం మానేయాలి.
ఇక్కడ బాగుంది.
ఇక్కడ ఇంక చేపలు లేవు.
అవి ఉండి ఉంటే, మనకి తెలిసేది.
నేను ఇప్పుడు ఆల్ఫా సంస్థ కోసం పని చేస్తున్నాను.
సరే.
ఆ ఆడ తిమింగలం ఇక్కడే ఉందని నీకు ఎలా తెలుసు?
నాకు తెలియదు.
ఆల్ఫా
ఇలా రా.
- నువ్వు సిద్ధమేనా? - అవును.
- మూడు, రెండు, ఒకటి, దూకు. - మూడు, రెండు, ఒకటి.
నేను ఇక్కడ ఎంత సేపు ఉండాలి?
ఎక్కువ సేపు కాదు.
అది మనల్ని తినదు, అవునా?
దాని కన్నా మనకే ఎక్కువ పళ్లు ఉంటాయి, కానీ అది కొరికిందంటే దాన్ని తప్పు పట్టలేము.
ఈ శబ్దానికి అర్థం ఏమిటో నాకు తెలియదు.
మ్యూజిక్? ప్రతి ఒక్కరిలో ఏదో ఒక భిన్నమైన లక్షణం ఉంటుంది అని అర్థం.
మీలో ఒకరు దీనిని తయారు చేసి ఉంటారు, అతను నీకు తెలుసా?
నేను అతడిని ఎప్పుడూ కలవలేదు, అతను చేసిన మ్యూజిక్ మాత్రమే తెలుసు.
కానీ ఇప్పటికీ అతడిని నువ్వు వినగలుగుతున్నావా?
అవును.
ఇలా చూడు.
అయితే నీకు అతని ప్రపంచం తెలుసు కానీ అతను తెలియదా?
అవును.
ఇంకా పుట్టని వారి గురించి కూడా తెలియదా?
మనం ఈ రోజు చేసే ధ్వనులని వాళ్లు భవిష్యత్తులో వినగలరా?
అవును.
అది ఎక్కడికి వెళ్లింది?
అది వెళ్లిపోయిందేమో, అమ్మా.
అదిగో అక్కడ ఉంది.
ఈ ప్రపంచంలో ఎలా ఉండాలో నువ్వు వాళ్లకి మార్గాన్ని చూపించాలి.
మా మనుషుల గురించి హెచ్చరించాలి.
మేము ఎంత నష్టం చేయగలమో నువ్వు చూశావు, మేము ఇప్పటివరకూ ఏం చేశామో నీకు తెలుసు.
మేము ఎలాంటి వాళ్లమో మీ పిల్లలకు చెప్పు.
నేను ఇప్పటికే చెప్పాను.
తెలుగు అనువాదం: సతీశ్ కుమార్